**SENIORIAPTEEKKARIT RY JÄSENKIRJE 1 / 2021 9.3.2021**

**Tämän jäsenkirjeen aiheet:**

1.Puheenjohtajan tervehdys 2.Hallitus vuonna 2021 3.Kevätkokous 4.Matkat 5.Yhdistyksen kotisivut 6.Pinssit ja rohdoskortit 7.Jäsenmaksut

**1. PUHEENJOHTAJAN TERVEHDYS**

Oikein hyvää alkanutta vuotta, joka on vierähtänyt jo vahvasti kevään puolelle. Kevätkausi on yhdistyksessämme lähtenyt yleensä reippaasti käyntiin, mutta nyt on toisin. Koronapandemia ei hellitä eikä normaalia toimintaa voida kevääksi suunnitella. Hiljaiselo sen kuin syvenee. Hallituksen järjestäytymiskokous on kuitenkin pidetty ja virtuaalisen kevätkokouksen järjestelytoimet aloitettu. Toivottavasti mahdollisimman moni jäsen voisi osallistua 19.4. etänä pidettävään Teams-kokoukseen. Kevätkokouksen oheisohjelmien esitelmöitsijöiksi ollaan sopivia virtuooseja kartoittamassa, mutta korona ilmeisesti uuvuttaa niin, että useat esiintyjiksi pyytämämme eivät ole olleet nyt käytettävissä. Onneksi meidän arvokas yhteistyökumppanimme, SAL:n viestintäjohtaja Erkki Kostiainen, jaksaa perinteisesti olla vieraanamme ja pitää meidät apteekkimaailman hermolla tuossakin kokouksessa. Hallitus on varovasti luonut katseensa ensi syksyyn ja pohtinut, voisiko olla mahdollista tai mielekästäkään pyrkiä edes suunnittelemaan peruuntuneen 25-vuotisjuhlan ”korviketta” pidettäväksi tavalla tai toisella 6.10., jona päivänä vuonna 1995 yhdistyksen perustamisasiakirja on allekirjoitettu. Annamme ajan näyttää. Toivon kaikille jaksamista ja terveenä pysymistä!

**Terveisin Tapio Rytilä puheenjohtaja**

**2. HALLITUS VUONNA 2021**

Syyskokouksessa valittiin poikkeuksellisen koronatilanteen vuoksi toimiaikarajoitusten estämättä hallituksen jäseninä jatkamaan kaikki jo vuonna 2020 hallituksen jäseninä toimineet seuraavasti: puheenjohtaja **Tapio Rytilän** lisäksi **Ritva Ortamala, Taije Juntunen, Olli Tuomaala, Markku Larjomaa, Leena Seppälä, Anja Järvinen, Silja Kyllönen ja Bengt Mattila.** Yhteystiedot ja hallituksen järjestäytymiskokouksessa määritellyt tehtäväalueet ilmenevät liitteessä ja myös yhdistyksen nettisivuilla.

**3. KEVÄTKOKOUS PIDETÄÄN ETÄYHTEYKSIN (TEAMS-SOVELLUS) MAANANTAINA, 19.4. 2021 KLO 14.00**

Yllä oleva ilmoitetaan ennakkotietona. Varsinainen kutsu osallistumisohjeineen lähetetään myöhemmin.

**4. MATKAT**

Hallitus on tietoinen siitä, että viime keväältä peruuntuneiden Lyonin matkojen palautusmaksut ovat osalta jäsenistä saamatta. Matkavastaava seuraa ja yrittää parhaansa mukaan vaikuttaa tilanteeseen, mutta mahdollisuutta edesauttaa maksujen palautuksen nopeutumista pidetään epätodennäköisenä. Jäsenet saavat lisäinfoa asiasta Kilpailu-ja kuluttajaviraston sivuilta ([www.kkv.fi](http://www.kkv.fi) ). Siellä olevan tiedon mukaan asiakkaiden ei tarvitse tehdä mitään muuta kuin odottaa kärsivällisesti.

Keväällä matkoja ei järjestetä, mutta syksyksi suunnitellun  **Moskovan matkan** toteuttamista pidetäänvielä vireillä.

**5.** **YHDISTYKSEN KOTISIVUT**

Ajankohtaista tietoa yhdistyksen toiminnasta löytyy kotisivuiltamme, osoitteesta [www.senioriapteekkarit.fi](http://www.senioriapteekkarit.fi). Yhdistyksen nettivastaavana toimiva varapuheenjohtaja Silja Kyllönen (silja.kyllonen@salnet.fi ) vie tarvittavaa infoa nettisivuille ja on aktiivisesti valmistellut sekä jo toteuttanutkin jäseniä palvelevien sivujen uutta ilmettä. Alueiden lounaskokoukset ovat todennäköisesti tauolla, mutta jos jotain muuta toimintaa järjestetään, saa tiedon hyvin välitetyksi ilmoittamalla siitä riittävän ajoissa nettivastaavalle.

 **6. PINSSIT JA ROHDOSKORTIT**

Pinssejä ja rohdoskortteja on saatavana yleensä live-kokouksissa ja tarvittaessa muulloinkin **Leena Seppälältä**  (040 550 7745).

**7. JÄSENMAKSUT**

**Ne jäsenet, jotka olivat 14.3.2019 mennessä maksaneet ainaisjäsenmaksun, eivät maksa jäsenmaksua ennen kuin se heille vuoden 2029 syyskokouksessa määrätään. Jotkut jäsenet ovat erehdyksessä maksaneet jäsenmaksun, vaikka ovat ainaisjäseniä. Heihin jäsensihteeri tulee ottamaan yhteyttä maksupalautuksen sopimiseksi. Syyskokouksen 10.12.2020 tekemän päätöksen mukaan kaikkien muiden jäsenten jäsenmaksu vuonna 2021 on 50,00 € ja sen eräpäivä 28.2.2021.**

**Jäsenmaksun maksuohje:**

**Maksun saaja: Senioriapteekkarit ry**

**Tilinumero: FI59 2422 1800 0267 38**

**Viestikenttään: Maksavan jäsenen nimi**

**Yhdistyksen kokouksiin voi osallistua vain jäsenmaksunsa maksanut jäsen.**

**Osa tämän vuoden ja osa aikaisempienkin vuosien jäsenmaksuista on edelleen maksamatta, joten jäsenmaksujen perintää on päätetty tehostaa.**

 **Kolmen edellisen vuoden jäsenmaksunsa maksamatta jättäneen jäsenen tulee ottaa yhteyttä jäsensihteeriin, jos hän haluaa neuvotella asiasta ja varmistaa pysymisensä rekisterissä, sillä hallitus on päättänyt sellaisen jäsenen rekisteristä poistamisen tapahtuvan automaattisesti, mikäli yhteyttä ei saada.**

**Jäseneksi voi liittyä ja tämänhetkisen jäsen- ja jäsenmaksutilanteensa tarkistaa ottamalla yhteyttä jäsensihteeriin (Ritva Ortamala, 040 514 4999,** **ritva.ortamala@apteekit.net****).**

**Jäsensihteerille** ilmoitetaan lisäksi nykykäytännön mukaan **jäsenten omien yhteystietojen** **muutokset**, jotka hän edelleen **välittää SAL:n Paula Laineelle**. **-------**

**Puheenjohtajan tavoin muutkin hallituksen jäsenet toivottavat kaikille jaksamista ja terveenä pysymistä !**

**Senioriapteekkarit ry:n hallitus**

**psta Anja Järvinen sihteeri**

**(040 562 5168)**